原文テキストについてはガリア戦記/注解編#原文テキストを参照。 11.    1Itaque T. Labienum legatum in Treveros, qui proximi flumini Rheno sunt, cum equitatu mittit.    2Huic mandat, Remos reliquosque Belgas adeat atque in officio contineat, Germanosque, qui auxilio a Belgis arcessiti dicebantur, si per vim navibus flumen transire conentur, prohibeat.    3P. Crassum cum cohortibus legionariis XII et magno numero equitatus in Aquitaniam proficisci iubet, ne ex his nationibus auxilia in Galliam mittantur ac tantae nationes coniungantur.    4Q. Titurium Sabinum legatum cum legionibus tribus in Venellos, Coriosolitas Lexoviosque mittit, qui eam manum distinendam curet.    5D. Brutum adulescentem classi Gallicisque navibus, quas ex Pictonibus et Santonis reliquisque pacatis regionibus convenire iusserat, praeficit et cum primum posset in Venetos proficisci iubet. Ipse eo pedestribus copiis contendit.  
----
テキスト引用についての注記
整形テキストについてはガリア戦記/注解編#凡例を参照。 XI.    
①Itaque Titum Labiēnum lēgātum in Trēverōs, quī proximī flūminī Rhenō sunt, cum equitātū mittit.    ②Huic mandat, Rēmōs reliquōsque Belgās adeat atque in officiō contineat, Germānōsque, quī auxiliō ā Belgīs arcessītī dīcēbantur, sī per vim nāvibus flūmen trānsīre cōnentur, prohibeat.    ③Pūblium Crassum cum cohortibus legiōnāriīs duodecim (XII) et magnō numerō equitātūs in Aquītāniam proficīscī iubet, nē ex hīs nātiōnibus auxilia in Galliam mittantur ac tantae nātiōnēs coniungantur.    ④Quīntum Titūrium Sabīnum lēgātum cum legiōnibus tribus in Venellōs, Coriosolităs Lexoviōsque mittit, quī eam manum distinendam cūret.    ⑤Decimum Brūtum adulēscentem classī Gallicīsque nāvibus, quās ex Pictonibus et Santonīs reliquīsque pācātīs regiōnibus convenīre iusserat, praeficit et cum primum posset in Venetōs proficīscī iubet.     Ipse eō pedestribus cōpiīs contendit.  
----
注記
語釈